钦定古今图书集成/历象汇编/庶征典/第086卷 > 《礼记》 > 《月令》
## 钦定古今图书集成/历象汇编/庶征典/第086卷 > 《礼记》 > 《月令》

仲春行夏令，则国乃大旱。

〈注〉午火之气所泄也。

仲夏之月，命有司为民祈祀山川百源。大雩。

〈注〉山者，水之源，将欲祷雨，故先祭其本源。雩者，吁嗟其声，以求雨之祭。

《孟秋》行春令，则其国乃旱。

〈注〉寅中箕星好风，能散云雨，故致旱。

《孟秋》行夏令，则国多火灾。

〈注〉巳火之气所伤也。〈大全〉严陵方氏曰：“阳亢而阴莫能干，为旱。方阴中之时而行阳中之令，则阳亢矣，故旱也。”

仲秋行夏令，则其国乃旱。

〈注〉午火之气所伤也。

仲冬行夏令，则其国乃旱。

〈注〉火气乘之，应于来年。